不過，見其他食友所贈嘅喺「椰子批」，似乎仲正仲特別喎，但乜批都好，都喺老友一番心意，絕對無得比。其實，印象中，菲律賓菜都好似無乜接觸過，咁今次又難得可以試番一下。個蛋批以牛油撻皮嚟做個批底及批邊，算不上好重牛油味，但做得夠薄身，唔會一舊粉咁；而中間吉士蛋漿嘅滑溜度，跟我哋中式蛋撻嘅有得揮，不過蛋味唔算好強，而面層亦比蛋撻烘得較為焦黃，但奇怪又唔似葡撻嗰重焦香；甜度亦無想像中咁犀利，所以當甜品之餘，當早餐亦得，整體都總算唔錯，食完令人好飽肚添。